b"\n_START_ARTICLE_\nRemolcador\n_START_PARAGRAPH_\nUn  remolcador  \xc3\xa9s un tipus d'embarcaci\xc3\xb3 utilitzada per ajudar a maniobrar a altres embarcacions, principalment a remolcar o a emp\xc3\xa8nyer embarcacions o similars als ports, per\xc3\xb2 tamb\xc3\xa9 en mar obert o en rius i canals. Tamb\xc3\xa9 es fan servir per a remolcar barcasses, vaixells avariats o altres equips._NEWLINE_En els ports, el seu objectiu \xc3\xa9s guiar acuradament l'embarcaci\xc3\xb3 al seu dest\xc3\xad d'atracada on es dur\xc3\xa0 a terme la c\xc3\xa0rrega i desc\xc3\xa0rrega. En alguns casos pot portar a la representaci\xc3\xb3 de l'autoritat de port, transferir-lo al vaixell per acompanyar el capit\xc3\xa0 en la maniobra mentre el remolcador acompanya la traject\xc3\xb2ria i maniobra d'entrada a port. Garanteix aix\xc3\xad la prevenci\xc3\xb3 d'accidents i col\xc2\xb7lisions amb estructures, terra ferma i altres embarcacions.\n_START_SECTION_\nCaracter\xc3\xadstiques\n_START_PARAGRAPH_\nEls remolcadors s\xc3\xb3n molt forts per a la seva mida. Els primers remolcadors tenien un motor a vapor; actualment funcionen amb di\xc3\xa8sel. Els motors dels remolcadors t\xc3\xadpicament produeixen de 750 a 3.000 cavalls de for\xc3\xa7a (de 500 a 2.000 kW), per\xc3\xb2 els m\xc3\xa9s grans (usats en aig\xc3\xbces m\xc3\xa9s profundes) poden produir fins a 25.000 cavalls de for\xc3\xa7a (20.000\xc2\xa0kW). Els motors sovint s\xc3\xb3n els mateixos que els de les locomotores, per\xc3\xb2 t\xc3\xadpicament mouen les h\xc3\xa8lixs mec\xc3\xa0nicament en comptes de convertir el resultat a energia per a motors el\xc3\xa8ctrics, com \xc3\xa9s com\xc3\xba a les locomotores. Per seguretat, els motors dels remolcadors tenen dos elements de cada part cr\xc3\xadtica com redund\xc3\xa0ncia._NEWLINE_."